open-index/open-wikipedia-markdown huggingface dataset:
Laudate Dominum

***Laudate Dominum*** zyn de begunwôordn van Psalm 116 (grieksche tellienge) of  117 (eebrêewsche tellienge) in 't latyn. Lik de reste van de *[[Psalmn]]*, wordt *Laudate Dominum* ofgeslootn in de romeinsche rietuus mêt e lofpryzienge van d' Illige Drievuldigheid *Gloria Patri...* . In de katlieke kerkn, wordt die psalm gezoengn binst de zeegnienge van 't Illig Sakrament .

## Tekste

## Muziek
Oewel da de tekste deur verschillnde klassieke tôondichtrs bewerkt wierd in hêel wa tydperkn, lik  Antonio Vivaldi of William Byrd, is de mêest bekende muziek ip die psalm misschiens de deeze die we te dankn ên an Wolfgang Amadeus Mozart. Doarin wordt 't stik gezoengn deur e soproan mê kôor, en ist 't vuufde dêel van zesse in e grotre werk dat gekend is lik *Vesperae solennes de confessore* (Köchels indêelienge 339). Van den andre kant, een andre styf gekende versje van 't *Laudate Dominum* wierd verwerkt in 't *graduoal* van de *Hongoarsche Krôoningsmesse* da getôondicht is deur Frans Liszt.

Ook bestoatr e moderne versje van de powremetoal-bend Helloween, da stoat in undre 'n albom *Better than Raw*, mê d'ôorsproenklikke latynsche tekste.

## Eksterne koppliengn
right
*Muziek van William Byrd.
*[Muziek van Wolfgang Amadeus Mozart.](http://www2.cpdl.org/wiki/index.php/Laudate_Dominum_(Wolfgang_Amadeus_Mozart))

## Verwyziengn
Dong Hoi

thumb|Dong Hoi<br />
thumb|Dong Hoi
**Dong Hoi** (Đồng Hới) is d' hoofdstad van de provinsje Quang Binh, regio Noordelikke Centrale Kust (Bắc Trung Bộ) in Vietnam. Dong Hoi grenst in 't nôordn an 't district Bo Trach, in 't westn en 't zuudn an 't district Quang Ninh en in 't ôostn an de Zuud-Chineesche Zêe. In hêel Dong Hoistad weunn d'r mêer of 108.000 menschn.  

't Vliegpling van Dong Hoi is geleegn in 't nôordn van Dong Hoi. 't Nationaal park Phong Nha-Kẻ Bàng ligt ip 50&nbsp;km en Hanoi (hoofdstad van Vietnam) ip 485&nbsp;km te nôordn van Dong Hoi.
Peter Van Petegem

thumb|<center>Peter Van Petegem in 2009
**Peter Van Petegem** (Opbrakel, 18 januoari 1970) is e Vlamschn ex-coureur. Zyn lapnoame is de *Zwartn van Brakel*. Y was expert in 't ryen van belangryke eendoagsche wedstrydn, de zogenoamde klassiekers.
## Palmares
**1991**
* Belgisch kampioen ip de boane, Amateurs

**1994**
* Scheldeprys Vloandern

**1996**
* Trofeo Luis Puig
* 2e etappe Roende van Denemarkn
* 4dn - Kuurne-Brussel-Kuurne

**1997**
* Omloop Het Volk
* Trofeo Alcudia
* Trofeo Cala Millor
* Kampioenschap van Vloandern

**1998**
* Omloop Het Volk
* Zilver ip 't Weireldkampioenschap ip de boane, Elite

**1999**
* E3 Prys Vloandern
* Endklassement Driedoagse van De Panne
* Roende van Vloandern
* 6dn - Dweis deur België, Woaregem
* 6dn - Kuurne-Brussel-Kuurne
* 8stn - Omloop Het Volk, Lokern (klassieker)

**2000**
* GP Isbergues
* 12stn - Kuurne-Brussel-Kuurne

**2001**
* Kuurne-Brussel-Kuurne
* 2e etappe Parys - Nice
* GP Isbergues

**2002**
* Omloop Mandel-Leie-Schelde
* Omloop Het Volk
* 3e etappe b Driedoagse van De Panne
* Endklassement Driedoagse van De Panne
* Omloop van het Meetjesland
* 5e etappe Roende van het Woals Gewest
* Gullegem Koerse

**2003**
* Roende van Vloandern
* Parys-Roubaix
* Brons ip 't Weireldkampioenschap ip de boane, Elite
* Amstel Curaçao Race
Athanasius van Alexandrië

thumb|Athanasius van Alexandrië
**Athanasius** (Grieks: Ἀθανάσιος, *Athanásios*) (Alexandrië, ungevir 295 - Alexandrië, 2 meie 373) was patriarch van Alexandrië, kerkvoader en wordt verêerd os hillign dur de mêeste christelikke denominoaties die hillign erkennn. Zyn fêestdag is in d'Orthodoxe Kerke ip 18 januoari, in de Rooms-katholieke Kerke ip 2 meie en in de Koptisch-orthodoxe Kerke ip 15 meie.

Je makte nog de vrêe christenvervolgiengn oender de keizers Diocletianus en Galerius mee.
Ip 8 juni 328 wierd je toet ipvolger van patriarch Alexander gewyd, die tjie os secretoaris ip 't Concilie van Nicea haad bygestoan. Je was e bestryder van 't arianisme, omdat tje deur 't Concilie verordild was voe ketterye. 

Volgns Athanasius is d'herscheppienge van de mens allêne reël os zyn verlosser woarlik God is. Je wierd 'Voader van de  rechtzinnigheid' genoemd omdat tje me grôote vastoudendeid de kettersche lêerstelliengn van Arius probirde te weerleggn.

Vuuf kirs wierd je gedwoengn in balliengschap te goan, in totoal twientig joar. J'oenderield goeie betrekkiengn mé monniken, wiens ideoalen dat je beschreef in 't *Leven van Antonius*. Deur de Rooms-katholieke kerke wierd je loater hillig verkloard en toet kerkvoader verheevn. J'is êen van de vier belangrykste kerkevoaders van d'Orthodoxe Kerke en wordt dorom 'Athanasius de Grôotn' genoemd.

In 't verleedn wierd de Geloofsbelydenisse van Athanasius, die em ook teegn 't arianisme kirt, an em toegeschreeven, mo woarschynlik is tje toch nie den oteur dervan. Athanasius schreef wel de *Verlêediengn in de Woestyne*, 't leevn van den hilligen  Antonius. Oak zyn vil van zyn geschriftn teegn Arius bewoard gebleevn. J'hield contact met de gelovign deur zyn *Poasbrievn*, waarin dat je oender andere informirde wanneer Poasn gevierd zoe wordn.

In 365 kirde tjie weere van zyn latste balliengschap. In 367 schreef tje zyn Poasbrief van da joar, waarin datje t'ie ols êerste e lyste ipgaf van de 27 nog oltyd gangboare boekn van 't Nieuw Testament, de Canonvormienge van 't Nieuw Testament woamee dat de christelikke Bybel ur huudige vorm kreeg, oloewel dat er over 't boek *Openboaringn* nog een antoal eeuwn wierd gediscutird. In 373 stierf 't y.

## Externe links
*Geloofsbelijdenis van Athanasius (Engelse vertaling)
*Vertaling van de Vita Antonii door Evagrius van Antiochië in 373 na Chr. (Latijnse vertaling)
*''Athanasius: Select Works and Letters'', New York, 1892.
Jean Rey

thumb|Vergoarienge van 't ''World Economic Forum Annual Meeting 1975'' met Nello Celio, Jean Rey en Giscard d'Estaing

**Jean Rey** (Luuk, 15 juli 1902 - Luuk, 19 meie 1983), was e Belgischen advocoat en liberoal politieker.  Va 1967 tot 1970 was't je vôorzitter van d'Europeesche Commissie.

## Achtergroend
Rey wier geboarn in e Wols protestantse familie (zyn voader was e predikant van Zwitsersche ofkomste) en studirde rechtn an d'universeteit van Luuk. Binst de Twidde Weireldoorloge verbleef't y in Duutsche krygsgevangeschap. Je was e vôorstander van de federoliserienge van België.  

## Politieke carrière
* 1935: gemêenteroadslid in Luuk
* 1939: Kamer van Volksverteegnwôordigers
* 1949-1950: minister va *Wederopbouw*
* 1954-1958: minister van *Economische zaakn*
* 1958-1970: Europees commissoaris, de latsten termyn os vôorzitter
* 1979-1983: lid van't êerste rechtstreeks verkoozn Europees Parlement

Binst zyn Europeesche carrière bleef't j'ook actief in de Belgiesche poletiek os lid van de liberoale *Parti réformateur libéral* en van de vôorlopers. Va 1964 tot 1974 was't y vôorzitter van't Europacollege in Brugge.

In 1972 wierd Jean Rey benoemd toet minister van Stoat.
Ho Chi Minhstad

thumb|Liggienge van Ho Chi Minhstad in Vietnam<br />

**Ho Chi Minhstad** (Vietnamees: *Thành phố Hồ Chí Minh*), vroeger **Saigon** genoemd, is de grotste stad van Vietnam. 't Ligt an de westelikke kant van de Saigonriviere. In hêel Ho Chi Minhstad weunn d'r mêer of 7,300 miljoen menschn. 

't Vliegpling van Tan Son Nhat, 't grotste vliegpling van Vietnam, is geleegn in 't noordwestn van Ho Chi Minhstad.
Buusscheure

**Buusscheure** (Frans: *Buysscheure*, Nederlands: *Buisscheure*) es e gemêente in Vrankryk in't Noorderdepartement. 't Ligt in Frans-Vloandern in de Fransche Westoek, mêer bepoald in't Outland. Buusscheure grenst an de gemêentn Rubroek, Nôordpene, Nieuwerleet, Lederzele en Broksele. By de gemêente ôorn ôok de wykn *West Houck*, *Oost Houck* en *Le Point du Jour*.

Êen van de broun'n van den Yzer ligt in Buusscheure, d'and're brounne ligt in Lederzele. In Buusscheure stoat de Sint-Jan-den-Dooperkerke.

Etymologisch geziene komt de noame van de gemêente van de wôordn *busk* en *skurjon* en wilt et dus geweun lettrlyk "scheure in't bus" zeggn. De noame wierd in 1200 vermeld lyk *Buiscura* en in 1254 in't cartuloarium van d'abdeye van Woatn lyk *Boiscure*.

thumb|left|250px|De Sint-Jan-den-Dooperkerke in Buusscheure
295

292 - 293 - 294 - **295** - 296 - 297 - 298
't Joar **295** was e geweun joar die begost ip e dysndag in de Julioansche kalender.
## Gebeurtenissen
thumb|Kluttergeld van in dien tyd
* De Romeinsche keizer Galerius bestrydt de Gootn, Marcomanni en Sarmoatn an de Donaugrenze. 
* Galerius trekt met e leger noar Egypte vo den ipstand in de steedn Busiris en Koptos t'oenderdrukken.
* Keunienk Narses, sjah van 't Perzisch Ryk, verkloart den oorloge an Rome en valt Armenië binnen.
## Geboorn
* Athanasius van Alexandrië, patriarch van Alexandrië, kerkvoader en verêerd ols heilign
## Gestorvn
* Maximilianus van Numidia, christelikn heilign en marteloare
Saxofong

thumb|Saxofonne
De **saxofong** of **saxofonne** is e bloasinstrument dat uutgevondn is deur Adolphe Sax en da gerekend wordt by d' houtbloazers.
Argentinië

**Argentinië** es e land in Zuud-Amerika. 't Is 't grotste Spoanstoalig land ter weireld en 't twidde grotste land van Zuud-Amerika. 't  Grenst an Uruguay, Brazilië, Paraguay, Bolivië en Chili.
thumb|left
Eringem

**Eringem** (Officiël: *Eringhem*) es e gemêente in Vrankryk in't Noorderdepartement. 't Ligt in Frans-Vloandern in't Houtland.

## Geografie
Eringem grenst an de gemêentn Loberge, Drinkam, Pitgam, Zeskappel, Bollezele en Merghem.

## Histoorie
Eringem es geciteerd in geschreevn documentn vanaf de neegnde êeuwe, toenda 't dorptje nog bekend wos ounder de noame *Ebersingahem* wa da "dominne van Eberso" wil zeggn. In 1113 est vermeld lyk *Ersingehem* en in 1186 lyk *Hersinghem* in't cartuloarium van Woatn. Volgens e bulle van paus Paschalis II wierd de ground van Eringem deur de Groaf van Vloandern Boudewyn VII an d'abdeye van Broekburg gegeevn. In de twoalfde êeuwe stichtte de groaf van Gizene der e klôoster. 't Kastêel van Eringem es geciteerd in 1458 by de bezittiengn van kardinal Louis van Luxemburg.

In Eringem stoat de Sent-Matthiaskerke die gebouwd es gewist in 1564. Den tôorn en 't veurportoale van de kerke zyn mo loatr gebouwd, respectievelyk in 1675 en in 1870.
Berten

**Berten** of **Berte** (Frans: *Berthen*, Nederlands: *Berten*) es e gemêente in Vrankryk in 't Noorderdepartement. 't Ligt in Fransch-Vlaenderen in de Franschn Westoek, in 't Fransch-Vlamsche Houtland.

## Geografie
't Grenst an de gemêentn Boeschepe, Sint-Jans-Kapel, Metern en Godsvelde. Berten ligt in 't middel van de Vlaemsche Bergen, tusschn de Katsberg, de Kokereelberg en de Zwortnberg.

## Toponomie
De noame van't dorptje komt van *Berting* (ground van Berto) en es in 1423 vermeld lyk *Bertene*. 

## Beziensweirdigeedn
In Bertn stoat de Sent-Blasiuskerke die tusschn 1961 en 1964 ebouwd es gewist achter da d'oude platgesmeetn wos ip 28 meie 1940 byst bombardementn in d'n Twiddn Weireldôorloge. D'oude kerke wos e hallekerke, ebouwd in 1589 achter da de Geuzn de vôorige a'n g'abimeerd.
Sint-Janskappel

**Sint-Janskappel**, West-Vlams: **Sint-Janskapelle** (Frans: *Saint-Jans-Cappel*, Nederlands: *Sint-Janskappel*) es e gemêente in Vrankryk in 't Noorderdepartement. 't Ligt in Frans-Vloandern in de Fransche Westhoek, in 't middn van 't Heuvelland.

## Geografie

Sint-Janskappel ligt teegn De Schreve en grenst an de gemêentn Boeschepe, Westouter (Euvelland), Belle, Metern en Bertn. Deur 't groundgebied van Sint-Janskappel vloeit de Grote Beke, die ountspriengt an de Zwortnberg en in Steenwerk uutkomt in de Leie.

## Histoorie

't Dorptje i nen redelyk recentn ôorsproung. 't Es in 1560 vermeld gewist lyk *Sancti Joannis Capella* als ounderverdêelienge vande diocesie Terwoan. In 't Vlamsch noemdigde 't ton *Sint-Jans-Cappel*. De kerke, die gewyd es an Sint-Jan-den-Doopr, es ebouwd gewist in 1557, mo es gelyk vele kerkn in de Fransche Westhoek platgebrand gewist deur de Geuzn. Derachter es ze herbouwd.

## Bezienswoardigeedn

In Sint-Janskappel stoat ôok de Villa Marguerite Yourcenar ip de Zwortnberg woarda schryfster Marguerite Yourcenar (1903-1987) nog geweund it. Teegnwôordig es der ôok e museum gewyd an Yourcenar.

Vo de reste ligt et *Mont Noir Military Cemetary*, e Brits militair kerkhof uut den Êestn Weireldoorloge, ôok ip 't groundgebied van Sint-Janskappel.

thumb|left|Zicht ip Sint-Janskappel

## Referensjes
Tetegem

**Tetegem** (Frans: *Téteghem*) es e plekke en vroegere gemêente in Vrankryk in't Noorderdepartement. 't Ligt in Frans-Vloandern in't Blootland.

Ip 1 januoari 2016 wos Tetegem gêen zelfstandige gemêente niemêe me da deur e reke van gemêentefuuzjes in Vrankryk de gemêentn Tetegem en Koukerke wierdn tôopegesmeetn. De nieuwe fuuzjegemêente kreeg de noame Tetegem-Koukerke me 't vroegere Tetegem en Koukerke lyk dêelgemêentes (*communes déléguées*).

## Geschiedenisse
Tetegem eit, juuste gelyk vele gemêentn in Frans-Vloandern, de Germoansche uutgang *-hem*. *Tete-* komt verzekers van ne keirel me de noame Tatto, misschiens Theodoric. Vanaf de tiende of d'elfde êeuw ing 't gebied af van de kasselry Bergn totda Tetegem gannexeerd es gewist deur Vrankryk me den ankôop van de streke round Duunkerke deur Louis XIV ip d'Ingelsche in 1662. Vanaf ton ing Tetegem dus of van Duunkerke. In dien tyd gieng 't groundgebied van Tetegem nog tot an de Nôordzêe, mo ier kwam en ende an deurda Rozendoale in 1860 en zelfstandige gemêente wierd.

thumb|left|'t Staduus van de fuuzjegemêente in Tetegem
Killem

**Killem** es e gemêente in Vrankryk in't Noorderdepartement. 't Ligt in Frans-Vloandern in't Blootland. Killem grenst an de gemêentn Oundschote, Oost-Kapel, Respoeë en Warrem. Deur Killem strôomt de Killembeke. In't zuudôostn vande gemêente ligt by de grenze me Oundschote 't gehucht Killem Lynde.

De stichtienge van Killem goa were tout an 1067, e gevolg van de landwinnienge ip de zêe deur de poatrs van d'abdeye van Bergn. Killem ing ôok vanaf ton af van de kasselry Bergn tot an d'annexoasje by Vrankryk by de Vrede van Oakn van 2 meie 1668.

De Sent-Michelskerke van Killem wos vroegr e Romoansche kerke uut den elfdn êeuw. Ze wierd afgebrookn e twoaschn tusschn 1560 en 1570 deur de Geuzn byst den Ollandschn ipstand. Ze wierd erbouwd e twoaschn in de viftiende of de zestiende êeuwe in d' Allekerke-styl me drie beukn, gelyk vele kerkn in Frans-Vloandern.

thumb|left|De Sent-Michelskerke in Killem
373

370 - 371 - 372 - **373** - 374 - 375 - 376
't Joar **373** was e geweun joar die begost ip e dysndag  in de Julioansche kalender.
## Gebeurtenissen
thumb|Aquaduct van Valens in Constantinopel 
* Frankische 'foederati' versloan e groep Saksische plunderoars in Deuro, de streke te westn van Eindhoven. De Salische Frankn trekken vôort noa 't zuudn.
* Keizer Valens bekêert hem toet 't Arianisme en begunt met de vervolginge van orthodoxe christenen in 't Ôost-Romeins Ryk.
* Quintus Aurelius Symmachus wordt proconsul van Afrika en wordt lid van 't pauselik college. 
* 't Aquaduct van Valens wordt ing'huldigd. Met e lengte van 100 km voert 't woater van de busschn in Thracië noa Constantinopel, woar dat er e reservoir wordt ipgesleegn. Deur 't aquaduct kan Constantinopel oentwikkeln toet e weireldstad.
## Geboorn
* Synesius van Cyrene, Griekschn bisschop
## Gestorvn
* 2 meie - Athanasius van Alexandrië, patriarch van Alexandrië, kerkvoader en verêerd ols heilign
* 9 juni - Efrem de Syriër (67), Syrischn dichter en theoloog
Respoeë

**Respoeë** ofte **Respoue** (Frans: *Rexpoëde*, Nederlands: *Rekspoede*) es e gemêente in Vrankryk in't Noorderdepartement. 't Ligt in Frans-Vloandern in't Blootland, nie verre van De Schreve. Respoeë grenst an de gemêentn Killem, Oost-Kapel, Bambeke, West-Kapel en Warrem.

## Etymologie en geschiedenisse
Respoeë es ol in 1107 vermeld ounder de noamn *Rexpouda*, *Rikespold* en *Rikespoud*, afkomstig van't Germoansche *Rikis Bothia*. In de Flandria Illustrata van Sanderus van 1650 wierd 't dorptje *Rexpoele* enoemd byst da koartn en schilderyn van de kasselry'n Bergn en Veurne et *Respoue* noem'n, juuste gelyk da 't dorptje nu nog wordt enoemd in't Vlamsch. Officiël noemt et nu in't Frans *Rexpoëde* me en trema, oloewel da 't ezo nie uutgesprookn wordt.

[thumb|left|250px|De [Slag by Oundschote]]
In den achtrmoat van de religieuze spanniengn en de verwoestiengn van de Beeldnstorm, a'n ip 25 januari 1567 de Geuzn den pastr, de vicaire den kostr van't dorp vermôord. Byst de Fransche Revoluusje woarn der in Respoeë antins klêene batteriengn in de periode 1791 tout 1793. In 1793 woarn der ôok twêe belanryke velsloagn in en round Respoeë die koadern in d' Êeste Coaliesjeoorloge. Ip 21 oest bezettn de Ingels-Hannoversche troepn van moarschalk Heinrich Wilhelm von Freytag 't dorptje vo 't versterkte stadje Bergn in te pakkn, wa e verlies wos vo de Fransche republikinn'n (ôok Sanskullottn enoemd) die zwoar in oundertal woarn. Ip 6 en 7 september van da zelfde joar wierd 't dorp in de contexte van de Slag by Oundschote were ingepakt deur de Fransche en wierdn moarschalk von Freytag en prins Adolphus, de zeevnde zeune van keunink George III van Ingeland, zelfs vo e moment deur de Fransche gevangngezet in Respoeë, mo wierdn ze were gered.

## Bezienswoardigeedn
* De Sent-Omerskerke, die ôorsproinkelyk e kappeleke wos uut 1160, mo erebouwd es in 1557, et gelyk vele kerkn in de streke de vorme van en Allekerke.
* 't Kastêel Bouly de Lesdain, 't ôofdkwartier van General Anthoine in 1917 byst den Êestn Weireldoorloge, en zyn reesidensje.
* 't Pottnbakkrsuus woarda von Freytag es gevangngoudn byst den Slag by Oundschote (1793)
* De vier windmeulns

thumb|left|De Sent-Omerskerke in Respoeë
Warrem

**Warrem** (Frans: *Warhem*) es e gemêente in Vrankryk in't Noorderdepartement. 't Ligt in Frans-Vloandern in't Blootland.

## Geografie
Warrem grenst an de gemêentn Uxem, Hondschoote, Killem, Respoeë, Westkappel, Kaedyper, Ooimille en Tetegem-Koukerke.

## Histoorie
De Notre-Dame-Assumpsjekerke in gotische styl, die erbouwd es gewist achter de Beeldnstorm in 1566, me zyn kruusweg en retoabels es de belangrykste bezienswoardigeyd in Warrem, tegoare me de pastorie uut 1724.

thumb|left|De Notre-Dame-Assumpsjekerke in Warrem
Ooimille

**Ooimille** (Frans: *Hoymille*, Nederlands: *Hooimille*) es e gemêente in Vrankryk in't Noorderdepartement. 't Ligt in Frans-Vloandern in't Blootland. 

## Geografie
't Grenst an de gemêentn Tetegem-Koukerke, Warrem, Kaedyper, Bergn. Deur Ooimille strôomt 't Kanal van de Lege Kolme, en ounderdêel van de Kolme.

## Histoorie
Ooimille wilt etymologisch geziene "ôoimoeras" of "ôoibroek" zeggn. 't Groundgebied ervan ounstound mo in 1067 deur de drôogleggienge en de trugtrekkienge van de zêe round den tiend'n en den elfd'n êeuwe. Ooimille wos ôok mo en gemêente vanaf de Fransche Revoluusje (1790), dervôorn wos't mo e landelyke prochie van Bergn die 't stad van genoeg 'teetn veurzag. Tout vandoage et Ooimille da landelyk karakter redelyk bluuvn oudn en es't surtout e kalme weunplekke vo mienschn die in't Duunkerksche wirkn. In Ooimille stoat de Sent-Géraarskerke die gebouwd es tusschn 1907 en 1908.


Ofbeeldienge:Canaldelabassecolme.JPG|'t Kanal van de Lege Kolme in Ooimille
Ofbeeldienge:Eglise de Hoymille.JPG|De Sent-Géraarskerke in Ooimille
Kaedyper

**Kaedyper**, eigntlik: **Kwaedyper** of **Kwoadyper** (Frans: *Quaëdypre*, Nederlands: *Kwaadieper*) es e gemêente in Vrankryk in 't Noorderdepartement. 't Ligt in Frans-Vloandern up't schee'n van't Houtland en't Blootland.

## Geografie

't Grenst an de gemêentn Ooimille, Warrem, Westkappel, Wilder, Wormhout, Ekelsbeke, Soks en Bergn. In de gemêente liggn ôok nog de gehuchtn Klap Hoek, Croix Rouge, Byssaert en Vyf-Weg.

## Histoorie

In tydde van de Romein'n liep de boane tussch Kassel en de Nôordzêe deur 't gebied. Der es zelfs e munte van den Romeinschn keyzer Nero gevoundn in Kaedyper. Kaedyper zelve ontstound in 1067 achter de droogleggienge van de streke in den tiendn en elfdn êeuwe. In 1220 ad 't dorptje de noame *Quatipra* en derachter in 1393 komt de noame *Quaedyper* veurn. Etymologische geziene kunn'n der twêe explikoasches zyn vo de noame, tewoare komt ze van *kwoad* in de zinne van "slicht" en *ieper* van den bôom iep, tewoare komt ze van *kwoad* in de zinne van "klêen" en *ieper* na 't stad Ieper. De latste explikoasche es te verantwôordn me da Kaedyper vroegr by't Groafschap Vloandern zat en by 't bisdom van Ieper ôordigde. D' abdeye van Sint-Winok uut Bergn bezat in tydde de kerke van Kwoadyper en verschillige and're.

## Bezienswoardigeedn

In Kaedyper stoat de *Sinte-Omaerskerke* uut 't begun van de zeevntiende êeuwe.
*Militair Kerkof van Croix Rouge*, Commonwealth War Graves Commission kerkof.

Ofbeeldienge:Quaedypre Eglise St Omer.jpg|De Sinte-Omaerskerke in Kaedyper
Ofbeeldienge:Croix-Rouge Military Cemetery 1.JPG|Militair Kerkof van Croix Rouge


## Bekende inweuners

De koereur Pierre Everaert (1933-1989) wos afkomstig uut Kaedyper, juste lyk Ève Gilles (2003), Miss France 2024. 

## Referensjes
Soks

**Soks** (Frans: *Socx*) es e gemêente in Vrankryk in't Noorderdepartement. 't Ligt in Frans-Vloandern up't schee'n van't Outland en't Blootland. 't Grenst an de gemêentn Bergn, Kwoadyper, Wormout, Ekelsbeke, Krochte, Stene en Bieren.

In e charter uutgegeevn deur Groaf van Vloandern Boudewyn V in 1067 wierd 't dorptje *Chocas* enoemd. In 1225 wierd de noame *Chox* en in 1528 *Sox*. Soks ôordigde by de kasselry Bergn en by't bisdom Ieper. Byst den Êestn Weireldoorloge a général Foch zyn ôofdkwartier in Soks. Byst de Twiddn Weireldôorloge wierd 't gastuus van't bezette Duunkerke overgebrocht na de gebouwn van e klôoster in Soks. In Soks stoat de Sent-Legierskerke uut de zestiende êeuwe. Byst den Twiddn Weireldôorloge wierd de torre van de kerke gerakt deur en obusse en derachtr wierd de torre gerestaureerd tusschn 1957 en 1961. Nu es Soks surtout bekend in de streke omda êen van de grotste fabrikn van Coca-Cola in Europa up't groundgebied vande gemêente stoat.

thumb|left|De Sent-Legierskerke in Soks
Bussezeele

**Bussezeele** (/bœsəzi.ələ/) of **Bissezele** (Frans: *Bissezeele*) es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, up 't schee'n van 't Houtland en't Blootland.

## Geografie
't Grenst an de gemêentn Soks, Ekelsbeke, Zeskappel en Krochte. D'yzerboane van Atrecht oovr Haezebroek richtienge Duunkerke passeert tweis deur bussezeele, mo der es ier gin stoasje of stopplekke.

## Histoorie
Deur zyn ogte variërend van 22 tout 30 mèiters wos Bussezeele e goe plekke vo na te vluchtn byst oovrstrôomiengn, wa in tydde van de Keltn 't gebied van Bussezeele ol belangryk makte. 't Dorp Bussezeele zelve komt mo vôorn in istorische broun'n vanof 1067, mo moe ol vele êerder bestoan en. In 1067 wierd 't dorp lyk *Bissengesela* vermeld (wa etymologisch geziene "Uus van't volk van Bisso" wilt zeggn) en in 1085 es't vermeld lyk *Betsingesela*.

In Bussezeele stoat de neoromoansche Sent-Adriënskerke die gebouwd es achter da d'oude romoansche kerke in 1857 verwoest est gewist.


Ofbeeldienge:MairiedeBissezeele.JPG|'t Stadhuus van Bussezeele
Ofbeeldienge:Eglisebissezeele.JPG|De Sent-Adriënskerke in Bussezeele


## Referensjes
Krochte

**Krochte** (Frans: *Crochte*) es e gemêente in Vrankryk in 't Noorderdepartement. 't Ligt in Frans-Vloandern up't schee'n van't Outland en't Blootland.

## Geografie
't Grenst an de gemêentn Soks, Ekelsbeke, Bissezele, Zeskappel, Pitgam en Steëne.
In de gemêente liggt ôok nog de gehuchtje *Den iephoek*.

## Histoorie
In Krochte zynder voundstn gewist van verschillige Gallische muntn, ounder and're van de Morienn en d'Atreboatn, en ôok van Romeyns geld, wa antoogt da ter in Krochte zowel Keltn as loatr ôok Romein'n zyn gewist. D'oudste vermeldienge van't dorptjen es mo van 1067 ounder de noame *Crochtem*. In 1183 kom et nog e kêe vôorn lyk *Crothan*. De noame komt etymologisch van't Oud-Nederlandsche *krochte* wa en ôoge en drôoge plekke wilt zeggn. Deur de relatieve ogte van de plekke (nu ligt et ogste stik ip apeupri 32 mèiters) es Krochte ôok bikkans noois oovrstrôomd gewist. De plekke lag an de vroegre Route du Collège, in tydde de Looweg enoemd, d'oude boane die gienk van Lo na Loberge en die ilsan de verôogiengn in't landschap volgde langsn de rand van de vroegere kustlynne.

## Bezienswoardigeedn
In Krochte stoat de Sint-Joorenskerke die ebouwd es in 1663 me de stikken van d'oudere kerke.
Lionel Messi

thumb|Lionel Messi
**Lionel Andrés Messi Cuccittini**, of **Leo Messi** (Rosario, 24 juni 1987) is e voetballer die afkomstig is van Argentinië. Je speelde bie de Spoanse groep va FC Barcelona. Je speelde doar met rugnummer tiene. Ip de dag van vandoage speeltn bie Inter Miami in de VSA. Al vroeger da ze vuufde begost 'n al te voetbaln. Je was 'n echt talent.
Hasselt

**Hasselt** is d'ôofdstad van de provinsje Limburg. D'r weunn apeupri 76.000 mienschn. Hasselt ligt an 't Albertkanoal en an den Demer, tusschn De Kempn en Haspngouw. D'inweuners wordn *Hasseloars* genoemd. Hasselt is ok d'ôofdplekke van 't gelyknoamig kieskantong en de twêe gerechtelyke kantongs Hasselt. 

In 1977 kwam Hasselt e fusiegemêente die neffest Hasselt zelve nog zeevn dêelgemeent'n telde. Sedert de fusie van Hasselt mè Kortessem ip 1 januoari 2025, kwoamn der nog vuuf dêelgemêent'n by.
## Etymologie
De noame *Hasselt* komt verzekers van de Germoansche andudienge *Hasaluth*, etgêen *[[hoazeloare|hoazeloars]]bus* betêeknt.
## Geschiedenisse van Hasselt
### Middelêeuwn
D' êeste kerns op 't hudig stadsgebied van Hasselt, zyn ontstoan roend de 7ste êeuwe an den oever van 't riviertje d' Helbeke, e zybeke van den Demer by de Sint-Quintinuskathedrale, die loater ebouwd is (in 700-800 AD). Hasselt was êen van de tien Goeie Steedn van 't Groafschap Loon, die nu overêenkomt met d' hudige provinsje Belgisch Limburg. De noame *Hasselt* wierd vo den êeste kê vermeld in 1165 en 't krêeg kort derachter de stadsrechtn van Luuk. De groave van Loon verplatste oundertusschn 't besteurlyk centrum van Borgloon noa Kuringen, e stad te westn van Hasselt die veroundersteld wordt ouder te zyn of Hasselt zelve. In 1281 is begost met den anleg van de stadsmeur en in 1307 wierd 't centrum van Hasselt verleid noa de Grôte Mart, van woaruut stroatn liepn noa de vier stadspôortn  (in wyzerszin): de *Maastrichterpôorte*, *Kuringerpôorte*, *Kempische Pôorte* en *Nieuwpôorte*. In 1366 is 't groafschap Loon ingelyfd by 't prinsbisdom Luuk. De stad blêef zyn Loonsgezindheid toogn deur 't Luuks woapn te vervangn deur 't Loons gefoasd schild. Up d'n overgank tusschn de loate Middelêeuwn en de vroegmodernen tyd (14e-16e êeuwe), wierd e loaknhalle ebouwd en in 1236 stichtte d' augustyner orde e klôoster. E begynhof, die in 1245 wierd  gesticht, is in 1567 binst de godsdienstnôorloge verwoest en in 1571 were ebouwd.

### De Beeldnstorm en de Tachtigjoarign Ôorloge
Al in 1560 woarn der hoageprekers die 't protestants geloof verkondigdn. In 1567 volgde de Beeldnstorm, lyk in vele andere plekn in hêel de Lêge Landn. Ounger Gerard van Groesbeek wierd de contrareformoasje ingezet. Deur ôorlogshandeliengn in de Tachtigjoarign Oorloge zyn de stadsvestn mè meur en al zwoar beschoadigd.
### Achttienste êeuwe
In 1705 zyn de stadsmeurn, die beschoadigd wierdn deur de Tachtigjoarign Oorloge, achter dêels vernieuwd te zyn, toch gesloopt en vervangn deur 'n eirdewalle.
thumb|250px|links|Staduus van Hasselt
François Villon

thumb|Ofbeeldienge van François Villon uut 1489.
**François de Montcorbier** genaamd **Villon**, geboorn in 1431 in Parys, verdwêen in 1463, is de mêest bekende Fransche dichtre van 't ende van de Middelêeuwn.

Student ip d' Universiteit, mêestre van de Fakulteit van de Vrye Kunstn ip 21 joar, êtn êest e losbollig leevntje geleid van scholiere zoendre tucht in de Latynsche Wyk. Ip 24 joar, istn d' ôorzaake van de dôod van e priestre en vluchtn weg uut Parys. Y krêeg kwytscheldienge, mor e joar loatre mostn weere ze puuste scheurn achtre 'n inbroake in 't College van Navarra. Y wierd oentvangn ip 't Hof van Charles d' Orléans, de prins-dichtre, in Blois, mor y koste doa nie bluuvn. Y begost tonne e zwervnd en ormzaalig leevn lanst de weegn. Y wierd ipgeslootn in Meung-sur-Loire, moa vrygeloatn by de trôonsbestygienge van keunienk Lodewyk XI. Y kwam weere in Parys achtre zes joar ofwezigheid. Nog mor e kêe in de bak, achter e klopparty, wierdn verôordeeld toe de galge. Achtre datn beroep at ingediend by 't Parlement van Parys wierd 't vonnis veranderd in e verbannienge vo tien joar. Y was tonne 31 joar. Vanof da moment istr niets mêe hôord van Villon.

't Dichtwerk van Villon wierd rap befoamd. De "Lais", e lang studentegedicht, en 't "Testament", zyn mêestrewerk, zyn uutgegeevn vonof 1489 – y zoe ton 59 joar gewist zyn. Vierendertig uutgaavn volgn toe in 't middn van de 16-e êewe. Rap wierdr e «legende Villon» gevormd noagelank 't tydperk goande van e sôorte Uulespeegle toe e vervloekte dichtre.

Zyn werk is nie gemakklik toeganklik zoendre antêekniengn of uutleg. Zyn toale is vor uus nie altyd te verstoane. De toespeeliengn ip 't Parys van zyn tyd, zyn kunste van e bitje dubblezinnig en kontroarje te zyn maakn zyn tekstn moeilik, zeifs ot de teegnwôordige gelêerdeid veele ku verkloarn. 

## Verwyziengn
Round Maple

**Round Maple** is e gehucht met e stik of 20 inweuners in de civil parish Edwardstone (district Babergh), in 't Iengels groafschap Suffolk. 

Der zyn vier geklasseerde gebouwn: 
* Seasons, 
* The Flushing, 
* Quicks Farmhouse, 
* Little Thatch en Hathaway Cottage.
## Referensjes

## Externe koppelienge
* TL9543
Colin Coosemans

**Colin Coosemans** (Gent, 3 ogustus 1992) is e Vlamsche voetboller, keeper. Je stoend oender contract by Club Brugge mor is nu na Waasland Beveren.
## Carrière
*1998 - 2000: VSV Gent (jeugd)
*2000 - 2010: Club Brugge (jeugd)
*2010 - 2012: Club Brugge
*2012 - 2013: →uutgelêend: Waasland Beveren
*2013 - 2015: Waasland Beveren
*vanof juni 2015: KV Mechelen
## Externe koppelienge
*Colin Coosemans ip de site van Club Brugge
Sint-Joris (Nieuwpôort)

**Sint-Joris** is e klêen landelik polderdorptje in de Belgische provinsje West-Vloandern en e dêelgemêente van de kuststad Nieuwpôort. Deur Sint-Joris stroomt den Yzer, die an de rechterkant verbridderd is toet e woaterspoarbekkn. 't Dorptje noemde vroeger *Sint-Joris-ten-Dyke*.

## Beziensweirdigheedn
:15px *Kykt noa [[Bouwkundig erfgoed in Sint-Joris (Nieuwpôort)]]*

* 't Sint-Jorispling met de Sint-Joriskerke en 't monument vo Lutenant-Generoal Dossin.
* Ramscappelle Road Military Cemetery, e Brits militair kerkhof me mêer of 800 gesneuvelde van in den Eeste Weireldoorloge.
* Standbeeld vo 't 7ste Linieregiment ter memorie van de Slag an den Yzer in de periode van 17-23 oktober 1914 en van de gevechtn by Lombardsyde de 4dn november 1914.


Ofbeeldienge:Sint-Joris - Oud Sint-Joris 1.jpg|Kerkhof van Sint-Joris
Ofbeeldienge:Ramscappelle Road Military Cem.1 1.JPG|Ramscappelle Road Military Cemetery
Ofbeeldienge:Monument 7de Linieregiment 10.jpg|Standbeeld vo 't 7ste Linieregiment
Fleurus

**Fleurus** (*[[Woals]]: Fleuru*) is e stad in 't arroundissement Charleroi, in de Belgische provinsje Henegouwn. De stad telt e goeie 22.000 inweuners. Fleurus ligt in 't nôordôostn van de provinsje, ênigte kilometers van Charleroi.

## Dêelgemêentn
De fusiegemêente telt acht dêelgemeentn: 

* Brye (*Woals: Briye*)
* Fleurus-center (*Woals: Fleuru-cinte*)
*Heppignies (*Woals: Epniye*)
*Lambusart (*Woals: Lambussåt*)
*Saint-Amand (*Woals: Sint-Amand*)
* Wagnelée (*Woals: Wagnlêye*)
* Wanfercée-Baulet (*Woals: Wanfercêye-Baulet*)
*Wangenies (*Woals: Wandjniye*)

thumb|left|Stadhuus van Fleurus
Lambusart

**Lambusart** is e dorp in de Belgische provinsje Henegouwn en e deelgemeente van de Woalsche stad Fleurus.
Vo d' herindelinge van de gemeent'n in 1977 was Lambusart e zelfstandige gemeente. 

## Externe link
* Website van de gemeente
Tollebeek

**Tollebeek** is e dorp in de gemeênte Nôordôostpolder, in d' Hollandsche provinsje Flevoland, tusschn Urk en Emmeloord.

## Externe koppeliengn
* Plaatsengids
* AlleCijfers
Dieter Vanthourenhout

thumb|right|Dieter Vanthourenhout in 2014
**Dieter Vanthourenhout** (Brugge, 20 juni 1985) es nen West-Vlamsche cyclocrosser by de profs uut Wingene. 

## Ploegn
*2007-2008: Style & Concept - Easypay
*2008-2009: Palmans-Cras
*2009-2010: BKCP-Powerplus
*2010-2011: BKCP-Powerplus
*2011-2012: BKCP-Powerplus
*2012-2013: BKCP-Powerplus

## Palmaresse
### 2008-2009
* 1 oovrwinnienge: Contern (Luxemburg)
### 2009-2010
* 1 oovrwinnienge: De sylvestercross in Breinienge
### 2010-2011
* 1 oovrwinnienge: Harderwijk

## Externe koppelienge
*Officiëeln site
Steëne (Vrankryk)

**Steëne** of **Stene** (Frans: *Steene*) es e gemêente in Vrankryk in't Noorderdepartement. 't Ligt in Frans-Vloandern in't Blootland. 

## Geografie

't Grenst an de gemêentn Armbouts-Kapel, Bieren, Soks, Krochte, Pitgam en Spyker. An de nôordkant van de gemêente lopt 't Kanal van d'ôoge Kolme (*Canal de la Haute Colme*), en ounderdêel van de Kolme. Langs de kantn van 't kanal, an de schreve me Armbouts-Kapel ligt 't gehucht Groot-Millebrugge. An de westkant van de gemêente volgt de schreve me Bieren 't tracé van d'oude Romeynsche heirboane tusschn Kassel en Mardyk.

## Histoorie

Steëne es vo't êest vermeld lyk *Sternis* in 1067 en lyk *Stenis* in 1121. De heern van Steëne en 't kastêel van Steenburg zyn vo't êerst vermeld in 1317. 't Kastêel dee byst den Êestn Weireldoorloge dienste lyk ôofdkwartier en weunplekke vo Charles de Broqueville, premier en ministre van oorloge van België in dien tyd.

## Bezienswoardigeedn
In Steëne stoat de Sent-Moartnskerke, die in de zestiende-zeevntiende êeuwe erbouwd es in de styl van en allekerke.

## Referensjes
Biern

:15px*Dat artikel goat over de gemêente Biern. O je mêer wilt weetn oovr d'n drank, kykt noa [[Bier]]*.
**Biern** ofte **Bieren** in't Frans-Vlams (Frans: *Bierne*) es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, mêer bepoald in't Blootland. 't Grenst an de gemêentn Bergn, Koukerke, Soks, Krochte, Stene, Armboutskapelle en Kapelle. Deur Biern strôomt 't Kanoal van d'ôoge Kolme, en ounderdêel van de Kolme. An't kanal ligt 't gehuchtje Klêen-Millebrugge.

Biern es vo den êestn kêe vermeld in't Grôot Charter van Groaf van Vloandern Boudewyn VI van 27 meie 1067 woarin da ter tefrente privilegies in't dorptje wierd'n gegeevn an d'abdeye van Sent-Winok va Bergn. In Biern stoat de Sent-Gorikskerke die gebouwd es gewist round 1807.
thumb|left|250px|De Sent-Gorikskerke in Biern
Flevoland

**Flevoland** is e provinsje in 't middn van Holland met oungeveer 456.000 inweuners (2025) ip een totoal ippervlak van 2.412 km². 't Is de joengstn van de twoalf provinsjes en bestoat nog moa siddert 1 januoari 1986. De provinsje bestoat uut de Noôrdoôstpolder en Oôstelik en Zudelik Flevoland, die oentstoan zyn deur droogleggienge van deêln van de vroegere Zuderzeê, met doarin de vroegere eilandn Urk en Schokland. Flevoland wordt heêlegans in 't noôrdn begrensd deur Friesland en in 't noôrdoôstn deur Overyssel. 't Grenst in 't noôrdn an 't Markermeer en 't Ysselmeer. In 't zuudoôstn grenst de provinsje an Gelderland, in 't zuudn an Utrecht en Noôrd-Holland.

De provinsje Flevoland bestoat uut twi deêln: de Noôrdoôstpolder, e voôrtzettienge van 't vasteland, en de Flevopolder, 't grotste kunstmoatig eiland ter weireld. De Flevopolder is verboendn mè 't vasteland mè bruggn en e dyk. De provinsje Flevoland ligt gemiddeld 5 meter oender de zeêspegel.

## Bevolkienge
Bevolkiengsontwikkelienge:
* 1986 — 177.000
* 2000 — 317.000
* 2025 — 456.000

## Gemêentn
Flevoland is ipgedeeld in 6 gemêentn sinds 1986. De gemêentn met hunder officiële noame zyn:

## Referensjes


## Externe koppeliengn
* Plaatsengids
* AlleCijfers
Pitgham

**Pitgham** of **Pitgam** es e gemêente in Vrankryk in 't Noorderdepartement. 't Ligt in Frans-Vloandern ip 't schee'n van 't Blootland en 't Houtland. 

## Geografie
't Grenst an de gemêentn Armbouts-Kapel, Steëne, Krochte, Zeskappel, Eringem, Drinkam, Loberge, Broekkerke en Spyker. Deur Pitgham strôomt, an de schreve me de gemêentn Broekkerke en Spyker, 't Kanal van de ôoge Kolme, en ounderdêel van de Kolme.

## Histoorie
't Gebied van Pitgham ad in tydde van de Romeinn en deftige Gallo-Romeynsche beweunienge, toenda 't nog an de kust lag deur de Duunkerke transgressies. By ipgroaviengn byst 't anleggn van en gasleydienge in 1997 zyn der teffrente dingn uut den Oudheyd ountdekt. Pitgham es vermeld in 1072 in de *Annales Flandriae* en in 1113 in e bulle van paus Paschalis II. In 1159 gaf paus Alexander III de kerkelyke inkomstn vande parochie an't kapittel van Terwoan.

## Bezienswoardigeedn
In Pitgam stoat de Sent-Folquinkerke.

## Referensjes
Lederzele

**Lederzele** (Frans: *Lederzeele*) es e gemêente in Vrankryk in't Noorderdepartement. 't Ligt in Frans-Vloandern in't Outland, dichtby 't Audomarois-moerasgebied. 't Grenst an de gemêentn Volkerinkove, Broksele, Rubroek, Buusscheure, Nieuwerleet, Sint-Momelingn en Wulverdinge. In Lederzele ligt êen van de broun'n van den Yzer. Lederzele es in 1183 vermeld gewist lyk *Ledersela* wa da "uus van Ledhari" wilt zeggn. In Lederzele stoat de Maria-Assumpsjekerke.
Nieuwerleet

**Nieuwerleet** (Frans: *Nieurlet*) is een gemêente in Vrankryk in 't Noorderdepartement. 't Ligt in Fransch-Vlaenderen in 't Houtland, dichtby 't Audomarois-moerasgebied.
thumb|center|Ingang van de gemêente

## Geografie
't Grenst an de gemêentn Lederzele, Buusscheure, Nôordpene, Cleremeersch, Sinte-Omaers en Sint-Momelingn. An den ôostkant van 't center van Nieuwerleet ligt de gehuchtje *Booneghem*.

## Bezienswoardigeedn
*Nasionael nateurlikreserve van Romelaëre
thumb|center|kaerte van de reserve
Volkerinkove

**Volkerinkove** (Frans: *Volckerinckhove*, Nederlands: *Volkerinkhove*) es e gemêente in Vrankryk in't Noorderdepartement. 't Ligt in Frans-Vloandern in't Outland. 't Grenst an de gemêentn Merkegem, Bollezele, Rubroek, Broksele, Lederzele, Wulverdinge en Millam. In Volkerinkove stoat de Sent-Folquinkerke en nen touristischn dienst van de erfgoedverenigienge Yser Houck.

## Etymologie
Etymologisch geziene komt de noame Volkerinkove van *Folkharding*, wa da "ground van Folkhard" wil zeggn, me 't achterzetsel *-hove* deran. In 1209 es de plekke vo'n êeste kêe vermeld lyk *Volcrinchove* in't cartuloarium van Woatn. In 1218 est vermeld lyk *Folchringhova* en in 1299 lyk *Foukelinchove* in't derde cartuloarium van Vloandern. 
## Geboorn in Volkerinkove
* Michel Drieux, ofte *Michael Driutius* (round 1495 - 1559), docteur in de rechtn en stichter van't Driutiuscollege in Leuvn
* Remi Drieux, ofte *Remigius Driutius* (1518 of 1519 - 1594), bisschop va Leeuwarden en derachter van Brugge


Image:Volckerinckove-01.JPG|Touristischn dienst 
Image:Volckerinckove-02.JPG|Meuln
Image:Volckerinckove-04.JPG|Kapelle van de *Notre-Dame-de-Bons-Secours*
Image:Volckerinckove-05.JPG|Kapelle    
Image:Volckerinckove-Eglise1.JPG|De Sent-Folquinkerke
Merghem

**Merghem** of **Merkegem** (Frans: *Merckeghem*) es e gemêente in Vrankryk in't Noorderdepartement. 't Ligt in Frans-Vloandern, in 't Blootland en op't scheëdsel van't Houtland.

## Geografie

't Grenst an de gemêentn Loberge, Eringem, Bollezele, Volkerinkove, Millam en Kapellebroek.

## Histoorie

De noame van de gemêente, die lettrlyk "ground van Mark" of "ground van Marko" wilt zeggn, komt vo'n êeste kêe vôorn in 1085 lyk *Marchinchham*. In't cartuloarium van d'abdeye van Broekburg van 1160 stoat et lyk *Merchinhem*. 
thumb|center|Zicht ip Merghem

## Referensjes
Teletubbies

**Teletubbies** is een Iengels tv-program vo peuters. Der zyn verschillige "puppetjes" in da program. Der is ne geeln, ne purpern, ne groenn en ne roôin. Z'een elk under eign speelgoed: de purpern e sjakosse, de groenn nen hoed, de geeln nen bol en de roôin e trontinette. Ze klappn nie echt moa moakn wel geluudjes. Der is wok nog e zunne met e babykoptje in.
## Personages
* Tinky Winky (*purper met e driehoek ip zyn kop, den oudstn*)
* Dipsy (*groen met e stoksje ip zyn kop*)
* Laa-Laa (*geel met e krulle*)
* Po (*roôd met e roendetje, de joengstn*)

* Noo-Noo (uutsproake: Noe-Noe) (*de stofzuger*)
* stemme (*de luudspreker*)
* Zunne (*baby*)
* Keuntjes (*de beêstn buutn 't huus ip 't veld*)
* Teletubbieland (*woa dan ze weunn*)
* Blommn (*die klappn*)
Spyker (Vrankryk)

**Spyker** (Frans: *Spycker*, Nederlands: *Spijker*) es e gemêente in Vrankryk in't Noorderdepartement. 't Ligt in Frans-Vloandern in't Blootland.

## Geografie
't Grenst an de gemêentn Groot-Sintn, Duunkerke, Armbouts-Kapel, Steëne, Pitgam, Broekkerke, Loon.

## Histoorie
De noame Spyker zou kommn van *Spicris* (1067) wa ofgeleyd van 't Latynsche wôord *spicarium* wa da groanzoldre wilt zeggn.

thumb|left|'t Stadhuus va Spyker
Spyker

* Spyker (alloam): e stik  alloam van smeedyzer
* Spyker, wa in't doagelyks toalgebruuk ôok gebezigd wordt vo droadnoagel, e stik alloam van stoal
* Spyker (Vrankryk): e gemêente in Vrankryk, int Noorderdepartement
* Spyker (ottomerk): en Ollands ottomerk
Broekkerke

**Broekkerke** (Frans: *Brouckerque*) es e gemêente in Vrankryk in 't Noorderdepartement. 't Ligt in Fransch-Vlaenderen in de Fransche Westoek, mêer bepoald in 't Blootland. 't Grenst an de gemêentn Groot-Sintn, Spyker, Pitgam, Loberge, Broekburg, Kroaiwyk en Loon. Teegn Kroaiwyk en Broekburg ligt ôok nog 't gehucht Koppenaksvoorde.

## Toponymie
Broekkerke es vo nen êeste kêe vermeld round 800 ip e karte va Malbrancq die 't westelyk dêel van de delta van de Aa toogt, lyk *Ecclesia in broco* wa Latyn es vo "kerke in 't moeras".  In 1139 noemde 't *Brockerka*, in 1142 *Bruckerque* en in 1168 *Brocherche*. In de dertiende êeuwe noemde et *Brokerke* en in de vêertiende êeuwe *Broukerke*. Round 1760 es ton uutendelyk de Fransche orthografie *Brouckerque* definitieve angenoomn.

## Woaterweugn
Broekkerke es e vrêe landelyke gemêente in 't Blootland mè vele veld'n die vrêe lêeg ligg'n (d'ôogte in de gemêente varieert mo tusschn de 0 en 8 mèiters). Der lôopn deur Broekkerke ton ôok teffrente woaterweugn.
* Der zyn drie kanoaln in Broekkerke, en nog êen juuste buutn de grenzn dervan:
** De Broekburgvoart die van Broekburg o de westkantn van Broekkerke nôordôostwoarts richtienge de binn'noav'ns van Duunkerke lôopt. De Broekburgvoart vormt de schreeve van Broekkerke mè de gemêentn Kroaiwyk en Loon.
** 't Smollere gedêelte van't Kanal van de ôoge Kolme, en ounderdêel van de Kolme, lôopt o d'ôostkantn van de gemêente en vormt 't schee'n mè Pitgam.
** 't Ofvoerkanoal van de Kolme strôomt vanuut 't zuudwestn en lôopt by Koppenaksvoorde oovr in de Broekburgvoart.
** O de nôordkantn van Broekkerke (juuste buutn 't groundgebied van de gemêente) eie nog 't Ofvoerkanoal van Mardyk, en aftakkienge van de Broekburgvoart, die richtienge Mardyk en 't Duunkerksche hoavnbassin lôopt.
* In Broekkerke ligt o de westkantn by Koppenaksvoorde de Vliet, en oude riviere die de schreeve vormt mè Broekburg.
* Der zyn ôok masse klêendere ofwoateriengsjes die deur de veld'n lôopn lyk de *Pauw Dyck*, de *Langhe Gracht*, de *Sparrewaerde Dyck*, de *Waeter Plecke Dyck*, de *Melk Dyck*, de *Lamberts Dyck*, de *Vinckelsgracht*, de *Reep Dyck* en de *Schey Dyck*. Die latstgenoemde vormt (lyk da de noame 't zegt) 't schee'n mè de gemêente Loberge.

## Beziensweirdigeedn
* De Sent-Sinte-Omaerskerke, woavan de torre uut de vêertiende êeuwe es
* 't Kastêel van Afgand uut de neegntiende êeuwe in klassiekn styl
* 't Stadhuus van Broekkerke, ôok wel *Wethuys* enoemd, gebouwd in 1868
* d'Oude pastorye
* Der zyn ôok verschilligte kapellekes in Broekkerke: kapelle Ter Mille Boom, de *Notre-Dame de Bonsecours*-kapelle en d*'Heÿlige Moeder Anna*-kapelle


Image:Jielbeaumadier eglise cote brouckerque 2010.jpg|De Sinte-Omaerskerke in Broekkerke
Image:Jielbeaumadier chateau afgand brouckerque 2010.jpg|'t Kastêel van Afgand
Image:Jielbeaumadier wethuys brouckerque 2010.jpg|'t Stadhuus van Broekkerke, ôok wel *Wethuys* enoemd
Image:Jielbeaumadier_presbytere_brouckerque_2010.jpg|d'Oude pastorye
Image:Jielbeaumadier vliet 2 coppenaxfort 2010.jpg|De Vliet by Koppenaksvoorde
Westerschelde

thumb|Liggienge van de Westerschelde
De **Westerschelde** is een estuarium (e verbridderde, trechtervormige riviermoendienge) in d' Hollandsche provinsje Zeêland, geleegn tusschn Walcheren en Zuud-Beveland an de noôrdkant en Zeêuws-Vloandern an de zuudkant. De lengte is 113 kilometer, de bridte 2000 toet 8000 meter en 't ippervlak 30.000 hectare.

De Westerschelde is de moendienge van de Schelde. In de regel noemn ze 't stik vanof de Belgisch-Hollandsche grenze toet an de Noôrdzeê de Westerschelde en vanof de Belgisch-Hollandsche grenze via Antwerpn toet an Gent is de noame de Zeêschelde. Gent kan ook bereikt wordn via de voart Gent-Terneuzn.

De Westerschelde wordt deur de zeêscheepvoart gebruukt vo vervoer tusschn Antwerpn en Vlissiengn. 
## Tunnèl
In 2003 is de Westerscheldetunnèl g'opend, e tunnèl van 6,6 kilometer lank oender de Westerschelde tusschn Ellewoutsdyk (gemeênte Borsele) en Terneuzn. 't Is de langstn van Holland vo verkeêr ip de boane. Vo voetgangers en velo's is ter een overzetboôt tusschn Vlissiengn en Breskens.
Ząbrowo (Stare Pole)

**Ząbrowo** [zɔmˈbrɔvɔ] (Duuts Sommerau) es een dorp in de gemeênte Stare Pole in Pooln. 't Ligt in woiwodschap Pommern tusschn Malbork en Elbląg en 't telt 423 inweuners.
Sandy Blanckaert

**Sandy Blanckaert** (21 november 1975), de dochter van zanger Will Tura, is model en tv-presentatrice. 

Ze kwam vo den eêste kèr ip tv os z' in noame van eur voader de prys vo de categorie *Beste Zanger* van de populariteitspoll *Het Gouden Oog* mocht kommn iphoaln. Doarachter volgde 't droain van e filmptje vo *Levenslijn*, 't presenteern van 't TV1-program *De Fixers* tegoare mè Pascale Bal en e lifestylemagazine ip e deêl regionale zenders. In 2000 presenteerde ze de reality-soap *Big Brother* ip Kanaal2 tegoare mè Walter Grootaers.

Ip 't ende van 2009 publiceerde ze de biografie *Will Tura* vo de 70e verjoardag van eur voader. 

De 25ste meie 2011 is ze getrouwd mè tv-presentateur Luk Alloo.
Eke

* Eke (Ôost-Vloandern): e dêelgemêente van Nazareth in Ôost-Vloandern
* Eke (Vrankryk): e gemêente in Vrankryk, int Noorderdepartement
Eke (Vrankryk)

**Eke** (Frans: *Eecke*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Stêenvôorde, Godsvelde, Vletern, Koaster, Oundegem, Sint-Silvester-Kapel en Terdegem.

## Toponymie
't Dorptjen zo esticht gewist zyn deur Sent-Wulmar in 698, die de regio zo gekerstend en in de zeevnde êeuwe, byst da tie in en holln êek zo gesloapn en. 't Wierd vo nen êestn kêe vermeld in 1263 lyk *Eeke*. Eke es gejummeleerd me 't Ôost-Vlamsche Eke, 't Zwitsersche dorp Eiken en 't Duutsche Eicken-Bruche ip ground van ulder gelykoardige toponymie.

## Bezienswoardigeedn
* De Sent-Wulmarskerke
* 't Klockhuis uut de zeevntiende êeuwe
* De Brasserie Saint Georges uut de neegntiende êeuwe
thumb|left|De Sent-Wulmarskerke en't Klockhuis in Eke
Terdegem

**Terdegem** ofte **Tergem** in't Frans-Vlams (Frans: *Terdeghem*) es e gemêente in Vrankryk in't Noorderdepartement. 't Ligt in Frans-Vloandern in't Houtland. 't Grenst an de gemêentn Stêenvôorde, Eke, Sint-Silvester-Kapel, Sint-Maria-Kapel en Kassel. Terdegem ligt an de voet van de Wouwenberg, an d'Eybeke.

## Toponymie
't Dorptjen wierd vo nen êeste kêe vermeld in 950, derachter zyn der nog verschillige versies vo de noame dervan gattesteerd:
* *Terdengim* in 1002 
* *Tertingehem* in 1038 
* *Terdingehem* in 1115 
* *Terdengem* in 1167 
* *Terdighem* in 1187 
* *Therdeghem* vanaf 1793 
* D' uudige Fransche vorme *Terdeghem* vanaf 1801

## Bezienswoardigeedn
Terdegem es van uutzichte en karakter nog vrêe Vlams. In 2015 es de gemêente nog vuufdes gewist in de verkiezienge van favoriete plekke van Vrankryk in't televizje-programma *Le Village préféré des Français*. Lokoale beziensweirdigeedn zyn:
* De Sent-Moartnskerke me dêeln uut de twoalfde, zestiende en achtiende êeuwe
* 't Grôot Kastêel uut de zestiende êeuwe
* 't Klêen Kastêel uut de zeevntiende êeuwe
* De *Moulin Saint Arnoult* of "Steenmeulen"
* 't Landbouwmuseum by de Steenmeulen oovr 't leevn en't andwèirk in Frans-Vloandern in de neegtiende êeuwe
* De *Moulin de la Roome* die zyn noame kreeg deurda ze langs 't vroegere tracé ligt van e Romeinsche heirboane 


Image:Terdeghem l'église.JPG|De Sent-Moartnsskerke in Terdegem
Image:Maisons du village (Terdeghem).JPG|Uzzetjes
Image:Steenmeulen (Terdeghem).jpg|De Steenmeulen
Image:Le moulin de la roome le 2.2.2008.JPG|De *Moulin de la Roome*